Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: A 28/2000. (IX. 21.) OM rendelet mellékletében (V. KERETTANTERV A SZAKISKOLÁK
Paragraph Index: 10

2. A szakiskolai kerettanterv célrendszere A kilencedik-tizedik évfolyamos szakiskolai kerettanterv célja az oktatás hatékonyságának javítása, a lemorzsolódás csökkentése, a tanulók felkészítése a szakmatanulás elkezdésére és – egyes ágazatokban – a tanulószerződés keretében folyó szakképzésre is. Tekintettel arra, hogy a szakiskolába lépők motivációja, felkészültsége, képezhetősége nagyon különböző, a kerettantervnek egyaránt lehetővé kell tennie a leszakadó tanulók motiválását, felzárkóztatását, alapkészségeinek fejlesztését, illetve az érettségit adó iskolába átlépni kívánó tanulók igényes fejlesztését is. A kerettanterv ennek megfelelően rugalmas feltételeket kíván teremteni a különböző felkészültségű tanulók fejlesztésére. A kilencedik és tizedik évfolyamon folyó oktatás elsődleges célja a közoktatási intézményekben az általános műveltség megszilárdítása.6 Ez a feladat a szakiskolában magában foglalja az alapismeretek hiánypótlását és a szakképzés megalapozásához szükséges ismeretek, készségek fejlesztését is. A pedagógiai célok négy területre bonthatók:  a személyiség fejlesztése,  az általános műveltség megszilárdítását szolgáló képzés folytatása,  a szakmatanulás elkezdéséhez szükséges kompetenciák fejlesztése,  az élethosszig tartó tanulás megalapozása. A kerettanterv a hangsúlyt a felzárkóztatásra, az alapvető képességek-készségek fejlesztésére helyezi. Ugyanakkor figyelembe veszik a szakiskolai kilencedik–tizedik évfolyamos programmal szemben a társadalmi környezet által megfogalmazott, a jogszabályokban megerősített követelményeket is. A szakiskola tanulója a közoktatási törvény rendelkezései szerint tanulmányait másik szakiskola, középiskola megfelelő évfolyamán is folytathatja,7 s a szakmai vizsga letételét követően – a kilencedik-tizedik évfolyamon folytatott tanulmányainak beszámításával – tanulhat tovább a szakközépiskolában.8 A kilencedik–tizedik évfolyamos szakiskolai programnak ezért a felzárkóztatás, hiánypótlás, szakmatanulásra való felkészítés mellett biztosítania kell az átlépést más középiskolába és a szakközépiskolai tanulmányokba beszámítható ismereteket is. A személyiség fejlesztése, az általános műveltség megszilárdítását szolgáló képzés folytatása, a szakmatanulás elkezdéséhez szükséges kompetenciák fejlesztése, az élethosszig tartó tanulás megalapozása nem választhatók el egymástól. A program középpontjában a személyiség fejlesztése és a szakmatanulás elkezdéséhez szükséges kompetenciák fejlesztése áll. Az ismeretközpontú általános iskolában elszenvedett kudarcok következtében a szakiskolába lépő tanulók személyisége gyakran 4Kt. 8/A. § (1) b) 5 Szakképzési törvény 11. § (3) a) 6 Kt. 8. § (4) a) 7 Kt. 27. § (15) 8 Kt. 27. § (6) 2006/79/II. szám sérül. Jellemző tünet az önbizalom hiánya, a visszahúzódás, a társadalom, az iskola értékeinek elvetése, a viselkedési és magatartási zavarok. A személyiség fejlesztésének meghatározó eszköze olyan pedagógiai környezet megteremtése, amely a tanuló tevékenységére épít, és lehetőséget teremt a sikerre. A tevékenységre építő pedagógia fogalomrendszere a NAT 2003-ban jelenik meg, amelyben a korábbi követelmény-kategóriákat a „fejlesztési feladatok” váltják fel. A jelenlegi szakiskolai gyakorlatban a tanuló, aki korábban az általános iskolában gyakran akkor is továbbléphetett, ha csendben maradt a hátsó padban, új követelményekkel találkozik, és nem tud ezeknek megfelelni.. Az iskola értékel és büntet. E kerettanterv koncepciója abban tér el a korábbi gyakorlattól, hogy nem a szakiskolai követelmények teljesülését méri, hanem arra törekszik, hogy a belépő tanuló igényeinek és lehetőségeinek megfelelő fejlesztő programot kínáljon. Alapvetően módosul a pedagógiai cél: a követelmények teljesítése helyett, a nyitott fejlesztési környezet megteremtése és a tanuló motiválása, aktivizálása, tevékenykedtetése a cél. A szakmatanulás elkezdéséhez szükséges kompetenciák körébe: a személyiséghez kapcsolódó kompetenciák, (motiváció, önértékelés, felelősség stb.) a csoportban végzett munkához szükséges szociális kompetenciák, (kommunikációs, együttműködési és konfliktuskezelő kompetenciák) a tanuláshoz és a munkavégzéshez szükséges problémamegoldó képesség, tanulásra való képesség, rendszerező képesség, az életvezetéshez szükséges kompetenciák, interkulturális kompetenciák és az informatikai eszközök használatához szükséges kompetenciák sorolhatók. A tanulás és a munkavégzés feltétele ezen kívül az alapvető írás-olvasási, matematikai alapkompetenciák köre, a különböző ismeretterületekhez (pl. természettudományokhoz) kapcsolódó kompetenciák köre és a szakmai kompetenciák. A szakmatanulás elkezdésének feltétele a megalapozott pályaválasztási döntés. A pályaválasztást segíti a szakmatanulásra való felkészítésben a szakmai alapozó képzés, amennyiben lehetőséget teremt a kiválasztott szakmaterület(ek) megismerésére, a szakmacsoportra jellemző munkahelyi körülmények, eszközök, feladatok megismerésére, a különböző szakmák követelményeinek összehasonlítására, a saját képességek, lehetőségek felmérésére és a reális önkép és életpályamodell kialakítására. A szakmatanulás elkezdéséhez szükséges kompetenciák között kiemelt jelentőséggel bír a szakmai kompetenciák elsajátítása azokban a szakképző rendszerekben, amelyekben a tanulószerződés intézménye széles körben elterjedt. A munkaadók ugyanis elsősorban azokkal a fiatalokkal kötnek tanulószerződést, akik ismerik a kiválasztott szakma munkahelyi feladatait, egyszerűbb technológiáit, akikről feltételezhető, hogy hatékonyan tudnak beilleszkedni az értéktermelő tevékenységbe. Különösen fontos a szakmai kompetenciák megerősítése a hátrányos helyzetű és kisebbséghez tartozó fiatalok szakmatanulásra felkészítésében és tanulószerződéshez segítésében. A kilencedikes-tizedikes szakiskolai program a személyiség fejlesztése és a szakmatanulás elkezdéséhez szükséges kompetenciák erősítése mellett tovább folytatja az általános művelést. Ez egyaránt feltétele a versenyképes szakképesítések elsajátításának, az élethosszig tartó tanulás képességének, az önművelés képességének a kialakításában. Az általános műveltség megszilárdítását szolgáló képzés folytatása feltétele az iskolaváltásnak – átlépés más középiskolába vagy szakképző intézménybe – vagy az érettségi megszerzésének is. A tanulók alapismereteinek hiánypótlása éppen úgy fontos feladata a programnak (és ezen keresztül a tantervi fejlesztésnek is), mint az átjárhatóság és beszámíthatóság elvének érvényesítése. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes